
Tisztelt Képviselő- testület!

Az Őcsényi Tarkabarka Óvoda és Családi Napközi óvodavezetője elkészítette az Óvoda 2016. évi beiskolázási tervét, illetve táblázatban összesítette a pedagógusok 2015. évben megvalósított továbbképzéseit, melyek az előterjesztés mellékletét képezik.
A pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásairól és kedvezményeiről szóló 277/1997. (XII. 22.) Korm. rendelet, valamint a Klebelsberg Intézményfenntartó Központról szóló 202/2012. (VII. 27.) Korm. rendelet módosításáról szóló 346/2013. (IX. 30.) Korm. rendelet 1. § (2) bekezdése szerint a továbbképzési program felülvizsgálatára a fenntartóval egyeztetve évente egy alkalommal kerülhet sor. Az óvoda továbbképzési programját a képviselő-testület, mint az óvoda fenntartója fenti jogszabályhelynek megfelelően az idei évben is felülvizsgálja.
Fentiek alapján javaslom az alábbi határozati javaslat elfogadását:

Őcsény Község Önkormányzatának Képviselő- testülete az Őcsényi Tarkabarka Óvoda és Családi Napközi továbbképzési programját felülvizsgálta és azt  a melléklet szerinti tartalommal jóváhagyja.
Felelős: Csirzóné Kovács Éva óvodavezető 
Határidő: folyamatos

Őcsény, 2016. február 2.

Fülöp János

